Врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по постапувајќи по Жалбата изјавена од Политичката партија Левица, поднесена преку Никола Лазаревски, против Општина Куманово, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер, на 09.08.2022 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Политичката партија Левица, поднесена преку Никола Лазаревски, против Општина Куманово, заведена во архивата на Агенцијата под бр.08-202 од 25.07.2022 година по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Политичката партија Левица, како што е наведено во Жалбата бр.08-202 од 25.07.2022 година, на 07.07.2022 година поднела Барање за пристап до информации од јавен карактер до Општина Куманово, заведено во архивата на Општината под бр.30-5816/1, со кое ја побарала следната информација:

„1. Согласно тендерската постапка со оглас бр.01743/2020, истата спроведената и 100% реализирана набавка на услуги за изготвување на Катастар на загадувачи на животна средина на територија на општина Куманово, барам да ми бидат доставени преку електронска пошта во форма на електронски запис следните информации..

* 1. Евиденција за постоечките извори на загадување во медиумите и областите на животната средина (воздух, вода, почва и отпад)
  2. Евиденција на податоците за количеството на емисии на загадувачките супстанции во медиумите и областите на животната средина (воздух, вода, почва и отпад)

....

2. Бараните информации да бидат објавени и редовно ажурирани на официјалната веб страница на Општина Куманово.“.

Имателот на информации, на ова Барање не одговорил во законски предвидениот рок, поради што Барателот на информацијата, во законски предвидениот рок поднел Жалба заведена во Агенцијата под арх. бр. 08-202 од 25.07.2022 година.

Агенција, преку е-маил заведен под бр.08-202 на 25.07.2022 година, ја препрати Жалбата до Општина Куманово и побара во рок од 7 дена да се произнесе по истата и до Агенцијата да ги достави сите списи во врска со предметот.

Постапувајќи по барањето од Агенцијата, Имателот на информации до Агенцијата по електронски пат достави Решение бр.30-5816/4 од 20.07.2022 година, во кој наведува дека „...Ве информира дека бараните податоци ќе ви бидат доставени во електронска пошта на ......“. Во прилог на дописот до Агенцијата е доставена фотокопија од наведеното Решение, со кое „Барањето...се уважува“.

На 09.08.2022 година Барателот на информации до Агенцијата достави е-маил заведен во Агенцијата под бр.08-202, во кој наведува: „Во врска со предметите против Општина Куманово... 30-5816/4 ги добивме одговорите и ги повлекуваме жалбите“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

**Директор,**

**Пламенка Бојчева**